ટીવી-ચૅનલ પર પ્રસારિત થતી ક્રાઇમ સિરિયલમાંથી પ્રેરણા લઈને મીરા રોડમાં ચોથા ધોરણમાં ભણતી ૧૧ વર્ષની બે ટીનેજરે અપહરણનું નાટક રચ્યું હતું, પરંતુ પછીથી મીરા રોડ પોલીસે બન્નેની સઘન પૂછપરછ કરતાં જાણવા મળ્યું કે બન્નેએ અપહરણનું નાટક કર્યું છે એટલે પછીથી જાહેર કર્યું કે આ સમગ્ર કૃત્ય બનાવટી છે, કારણ કે બન્ને છોકરીઓએ સ્કૂલનું હોમવર્ક કર્યું નહોતું અને તેમની ટીચરે તેમના પર ગુસ્સો કરતાં કહ્યું હતું કે તમારાં મમ્મી-પપ્પાને ફરિયાદ કરવામાં આવશે.